CELEX: 62002TA0210
Language: sl
Date: 2012-03-07 00:00:00
Title: Zadeva T-210/02 RENV: Sodba Splošnega sodišča z dne 7. marca 2012 – British Aggregates proti Komisiji (Državne pomoči — Okoljska dajatev na agregate iz Združenega kraljestva — Odločba Komisije o nenasprotovanju — Prednost — Selektivnost)

21.4.2012   
            
            
               SL
            
            
               Uradni list Evropske unije
            
            
               C 118/21
            
         Sodba Splošnega sodišča z dne 7. marca 2012 – British Aggregates proti Komisiji
   (Zadeva T-210/02 RENV) (1)
   
   (Državne pomoči - Okoljska dajatev na agregate iz Združenega kraljestva - Odločba Komisije o nenasprotovanju - Prednost - Selektivnost)
   2012/C 118/33
   Jezik postopka: angleščina
   
      Stranki
   
   
      Tožeča stranka: British Aggregates Association (Lanark, Združeno kraljestvo) (zastopniki: C. Pouncey, J. Coombes, solicitors, in L. Van den Hende, odvetnik)
   
      Tožena stranka: Evropska komisija (zastopniki: M. Afonso, J. Flett in B. Martenczuk, zastopniki)
   
      Intervenient v podporo tožene stranke: Združeno kraljestvo Velika Britanija in Severna Irska (zastopniki: sprva T. Harris, nato S. Ossowski, zastopnika, skupaj z M. Hallom in G. Facenno, barristers)
   
      Predmet
   
   Predlog za razglasitev delne ničnosti Odločbe Komisije C(2002) 1478 konč. z dne 24. aprila 2002, v zadevi državnih pomoči N 863/01 – Združeno kraljestvo/Dajatev na agregate.
   
      Izrek
   
   
               1.
            
            
               Odločba Komisije C(2002) 1478 konč. z dne 24. aprila 2002, v zadevi državnih pomoči N 863/01 – Združeno kraljestvo/Dajatev na agregate se razglasi za nično, razen v delu, v katerem se nanaša na oprostitev za Severno Irsko.
            
         
               2.
            
            
               Evropska komisija nosi svoje stroške in stroške, ki jih je združenje British Aggregates Association priglasilo pred Sodiščem in Splošnim sodiščem.
            
         
               3.
            
            
               Združeno kraljestvo Velika Britanija in Severna Irska nosi svoje stroške, ki jih je priglasilo pred Sodiščem in Splošnim sodiščem.
            
         
      (1)  UL C 219, 14.9.2002.